OpenLLM-France/wikimedia huggingface dataset:
# Újpest FC

Újpest FC (izen osoa Újpest Football Club) Budapest hiriburuko futbol taldea da, Hungariako onenetakoa, palmaresari dagokionez, Hungariako futbol liga 20 aldiz irabazi baitu eta beste 9 aldiz Kopa. Mitropa Kopa bitan irabazi zuen.

## Historia

Budapest ondoko Újpest herrian (egun, hiriburuko auzoa da) irakasle lanean ari zen János Gollek 1899an sortu zuen taldea, Újpesti Torna Egylet izenarekin. 1904an lehen mailara igo zen, baina lehenengo garaipenak ez zituen 1930. hamarkada arte lortu, 5 Liga eskuratu baitzituen eta bi Mitropa Kopa, garai hartako nazio arteko txapelketarik garrantzitsuena.
"Urrezko aroa" 1960. hamarkadan izan zuen, Europako txapelketetan ere maila bikaina emanik. 1960an irabazitako ligarekin hasi zuen bolada ona. 1962an Europako Errekopako final erdietara iritsi zen baina ACF Fiorentinak finaletik kanpo utzi zuen. 1967an Lajos Baróti entrenatzailea fitxatu zuen eta 1969an liga eta kopa irabazi zituen eta Ferietako Kopako finala jokatu. Newcastle Unitedek garaitu zuen, bi partidak irabazita, 3-0 eta 3-2. 1969 eta 1975 artean zazpi liga jarraian irabazi zituen, Hungariako talde indartsuena zela erakutsiz. Horretaz gain, Europako Kopako final laurdenetara iritsi zen 1972, 1973an eta 1974ean, final erdietara. Gero, Bayern Munichek —txapeldun izan zen— kanporatu zuen.
1980. hamarkadan, ligan ez zuen emaitza onik izan baina hiru kopa eskuratu zituen. Ordutik aurrera titulu batzuk irabazi ditu, 2002ko kopa eta superkopa eta azkenik 2014ko kopa eta superkopa. 2018an, beste kopa bat lortu zuen.

## Palmaresa
### Hungarian: 33

* Liga (20): 1930, 1931, 1933, 1935, 1939, 1945, 1946, 1947, 1960, 1969, 1970, 1971, 1972, 1973, 1974, 1975, 1978, 1979, 1990, 1998.
* Kopa (11): 1969, 1970, 1975, 1982, 1983, 1987, 1992, 2002, 2014, 2018, 2021.
* Hungariako Superkopa (3): 1992, 2002, 2014.

### Nazio artean: 2
#### Europako Kopa

* final erdiak 1974ean.

#### Europako Errekopa

* final erdiak 1962an.

#### Hirietako Ferien Kopa

* Txapelduna (0)
* Finalista (1): 1969.

#### Mitropa Kopa

* Txapelduna (2): 1929, 1939.
* Finalista (1): 1967.

## Euskal taldeen aurkako partidak

Hauek dira Europako txapelketa ofizialetan Újpestek euskal taldeen aurka jokatu dituen partidak:
| Denboraldia | Txapelketa | Fasea | Etxekoa | Emaitza | Kanpokoa |
| 1976-77 | UEFA Kopa | 1. itzulia | Újpest Athletic | 1-0 5-0 | Athletic Újpest |
| 1977-78 | UEFA Kopa | Final hamaseirenak | Újpest Athletic | 2-0 3-0 | Athletic Újpest |
| 2006-07 | UEFA Kopa | 1. itzulia | Újpest Real Sociedad | 1-1 1-0 | Real Sociedad Újpest |

## Kanpo estekak

* (Hungarieraz)(Ingelesez) webgunea
* Datuak: Q244595
* Multimedia: Újpest FC / Q244595
# Xenofeminismo

Xenofeminismoa, mugimendu feministaren ildo bat da, artearen eta teknologiaren ikerketa erradikal eta kritikoarekin konprometituta, hiru oinarri teoriko azpimarratzen ditu: antinaturalismoa, teknomaterialismoa eta genero-abolizionismoa. Posizionamendu transfeministatik abiatuta, hiru kontzeptu horiek elkarlotzen ditu, zientzia eta teknologia gatazka-espazio gisa azter daitezen proposatzeko, ez baitira, funtsean, ez neutroak ez ongintzazkoak, baina ezta berez patriarkalak, sexistak edo arrazistak ere.
Ziberfeminismoaren ildoa jarraituz, azelerazionismoaren ideiak ere jasotzen ditu. Laboria Cuboniks nazioarteko talde feministaren Xenofeminismoa. Alienazioaren aldeko politika manifestuan du oinarria.
Helen Hester filosofo eta ikerlari xenofeminista izan zen manifestuaren sortzailetako bat, bertan xenofeminismoa definitu, proiektu politiko feminista birplanteatu eta existitzen diren teknologien erabilera estrategikoaren alde egin zutelarik, mundua erabat birdiseinatzeko. Xenofeminismoa. Genero teknologiak eta ugalketa politikak saiakeran garatu zuen proposamena.

## Erreferentziak

* ↑ XF Manifesto. (Noiz kontsultatua: 2020-11-15).
* ↑ (Gaztelaniaz) Hester, Helen. (2019). ««¿Ingenierxs o hackers? Sistemas tecnológicos y cambio político»» www.museoreinasofia.es (Noiz kontsultatua: 2020-11-15).
* ↑ (Gaztelaniaz) Hester, Helen. (2018). Xenofeminismo : tecnologías de género y políticas de reproducción. (1ª ed. argitaraldia) Caja Negra Editora ISBN 978-987-1622-66-5. PMC 1105431390. (Noiz kontsultatua: 2020-11-15).

## Kanpo estekak

* Laboria Cuboniks taldearen webgunea
* Datuak: Q56316799
# Xenofobia

Xenofobia atzerritarrei, beste talde etnikoei edota kultura arrotzeko pertsonei mesfidantza, gorrotoa, arbuioa eta fobia eragiten duen aurreiritzi bat da. XX. mendearen amaiera aldera oldarkor agertu da, talde etnikoak elkarrekin bizi diren hainbat gizarte eta tokitan. Arrazismoa bezala, xenofobia norberarena ez den kultura ororen arbuioan eta baztertzean oinarritutako ideologia bat da. Segregazio kulturala aldarrikatzen du eta atzerritarrak eta immigranteak asimilazio soziokulturalaren bidez onartzen ditu soilik.
Xenofobia aurreiritzi historiko, linguistiko, erlijioso, kultural eta nazionaletan oinarritzen da, talde etniko ezberdinen erabateko eta nahitaezko banantzea justifikatzeko, norberaren identitatea ez galtzeko. Aurreiritzi hauek botere ekonomiko eta politikoarekin nahastuz gero, gehiengoaren xenofobiak atzerritar immigranteak arbuiatu eta baztertzen ditu, errekurtso existentzialetarako aurkari bezala ikusten baititu.
XX. mendeko amaierako krisi sozioekonomikoek ekintza xenofoboak ugaritu dituzte hainbat herrialdetan, pintada, pankarta, foileto, diskurtso eta kanpainetatik, eraso indibidual edota kolektibo, apropos eragindako dute, lintxamendu, hilketa eta garbiketa etnikoetaraino izan daitezkeenak.

## Kanpo estekak

* Datuak: Q166005
* Multimedia: Xenophobia / Q166005
# Xenofonte

Xenofonte (antzinako grezieraz: Ξενοφῶν, Xenophōn, ksenopʰɔ̂ːn ahoskatua; K.a. c. 431 - 354) historialari, militar eta filosofo greziarra zen, eta Greziaren kultura eta historiari buruzko idazkiengatik ezaguna da.

## Bizitza

Atenas inguruan jaio zen, Atika eskualdean, k.a. V. mendearen bigarren erdian, familia dirudun batean. Haurtzaroa eta gaztaroa Peloponesoko Gerraren garaian (k.a. 431-k.a. 404) igaro zituen.
Sokratesen dizipulua izan zen eta harengan inspiratutako elkarrizketak idatzi zituen. Hogeita Hamar Tiranoen gobernuan, Xenofonte Persiara zihoazen mertzenario greziarrez osatutako espedizio batean sartu zen; espedizio horrek Hamar Milen Espedizioa zuen izena, eta Ziro Gaztea printze persiarrak kontratatuak ziren (Ziro Gaztearen adiskidea zen). Ziro Cunaxako guduan hil zen, eta espedizioa bertan behera geratu zen.
Espedizio horren kontakizunak Anabasia du izena, eta Xenofonteren lanik ezagunena da. Alexandro Handiak Akemenestar Inperioa inbaditu zuenean idazlan bikain hori kontsultatu zuen, eta erabakiak hartzeko orduan lagungarri egin zitzaion.
Greziara itzuli zenean, Xenofonte Agesilao II.a errege espartarraren zerbitzura jarri zen. Asia Txikiko hiri greziarrak persiarrengandik babesteko espedizio bat gidatzen zuen Agesilaok.
Xenofontek Koroneiako Guduan parte hartu zuen, Agesilaoren zerbitzura, eta gudua eta gero deserrira joan behar izan zuen.
Autore batzuen iritziz, Xenofonte panhelenismoaren ideiaren sortzaileetako bat da, Atenasen kaltetan askotan Espartaren aldeko bazen ere, polis greziar guztiak politikoki elkartzeko ideia bultzatu baitzuen.

## Idazlanak

Bere idazlanetan demokrazia atenastarraren aurkako, eta Espartan eta Persian ezagutu zituen molde autoritarioagoen aldeko agertzen da. Era guztietako idazlanak ditu; besteak beste, historikoak eta biografikoak, sokratikoak eta elkarrizketak, eta tratatuak.
Estiloari dagokionez, hutsune nabarmenak ditu: datuak biltzeko orduan ez da zehatza, datuak ahaztu egiten zaizkio eta garrantzizko gertaerak alde batera uzten ditu. Bere ikuspegitik kontatzen ditu gertaerak.
Gudarostean izan dituen esperientziei buruzko kontakizunak dira. Idazkera freskoa, zehatza eta askotan azkarra da.
Idazlan argi eta sinpleak izatean, irakurle asko erakarri zituen.

## Ikus, gainera

* Anabasia
* Sokrates
* Peloponesoko Gerra
* Platon

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* Datuak: Q129772
* Multimedia: Xenophon / Q129772
# Xenofon Zolotas

Xenofon Zolotas (grezieraz: Ξενοφών Ζολώτας; Atenas, 1904ko apirilaren 26a - ibidem, 2004ko ekainaren 10a) greziar ekonomialari eta politikaria izan zen. Greziako lehen ministroa izan zen 1989tik 1990era.
Atenasko Unibertsitatean ekonomia ikasi zuen eta Leipzigeko eta Parisko unibertsitateetan ikasketak zabaldu zituen. Ondoren, Ekonomia irakaslea izan zen Atenasko eta Tesalonikako unibertsitateetan. 1968an kargua utzi zuen diktadura militarraren aurkako protesta gisa. Nazioarteko Diru Funtseko kide eta Greziako Bankuko zuzendari ere izan zen.
1989ko azaroko hauteskundeen ondoren gobernua osatzeko gehiengorik egon ez zenez, Zolotas lehen ministro izendatu zuten hauteskunde berriak egin arte.
* Datuak: Q318009
* Multimedia: Xenophon Zolotas / Q318009
# Xenofilita

Xenofilita fosfato motako minerala da eta fillowita taldearen kidea da.

## Ezaugarriak

Xenofilita fosfato mineralaren formula kimikoa hau da: ${\ce {Na4Fe^{2+}7(PO4)6}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Xenophyllite: Mineral information, data and localities.» www.mindat.org (Noiz kontsultatua: 12-05-2019).
# Xenoglossa strenua

Xenoglossa strenua erle espezie bat da, Xenoglossa generoan eta Apidae familian.

## Erreferentziak

* ↑ «Xenoglossa strenua» Encylopedia of Life.

## Kanpo estekak

* Datuak: Q2480696
* Multimedia: Xenoglossa strenua / Q2480696
# Zooey Deschanel

Zooey Deschanel (1980ko urtarrilaren 17a, Los Angeles, Kalifornia) estatubatuar aktore eta kantautore bat da. She & Him indie musika bikote-taldeko kidea eta abeslaria da.
Bere ahizpa nagusia Emily Deschanel ere aktorea da, Bones telesaileko protagonista hain zuzen ere.

## Filmografia
### Zinema

Filmak :
| Urtea | Izenburua | Pertsonaia |
| 1999 | Mumford | Nessa Watkins |
| 2000 | Almost Famous | Anita Miller |
| 2001 | Manic | Tracy |
| 2002 | The Good Girl | Cheryl |
| 2002 | Abandon | Samantha Harper |
| 2002 | Big Trouble | Jenny Herk |
| 2002 | The New Guy | Nora |
| 2002 | Sweet Friggin' Daisies | Zelda |
| 2003 | Whatever We Do | Nikki |
| 2003 | All the Real Girls | Noel |
| 2003 | It's Better to Be Wanted for Murder Than Not to Be Wanted at All | gasolindegiko neska |
| 2003 | House Hunting | Christy |
| 2003 | Elf | Jovie |
| 2004 | Eulogy | Kate Collins |
| 2005 | The Hitchhiker's Guide to the Galaxy | Trillian |
| 2005 | Winter Passing | Reese Holden |
| 2006 | Failure to Launch | Kit |
| 2006 | Live Free or Die | Cheryl |
| 2007 | The Good Life | Frances |
| 2007 | The Go-Getter | Kate |
| 2007 | Bridge to Terabithia | Edmunds andereinoa |
| 2007 | Flakes | Pussy Katz andereinoa |
| 2007 | Raving | Katie |
| 2007 | Surf's Up | Lani Aliikai (ahotsa) |
| 2007 | Thee Assassination of Jesse James by the Coward Robert Ford | Dorothy Evans |
| 2008 | Gigantic | Happy Lolly |
| 2008 | The Happening | Alma Moore |
| 2008 | Yes Man | Allison |
| 2009 | (500) Days of Summer | Summer Finn |
| 2010 | Havin' a Summah | "...neguko pertsonaia bat baina gehiago" |
| 2011 | Our Idiot Brother | Natalie |
| 2011 | Your Highness | Belladonna |

## Kanpo loturak

* Zooey Deschanel aktorearen IMDBko fitxa irakurgai (Ingelesez)
* Datuak: Q191719
* Multimedia: Zooey Deschanel / Q191719
# Zooide

Zooide bat animalia kolonial baten parte den animalia isolatu bat da. Bizimodu hori elkarri lotuta ez dauden taxon desberdinetako animaliek hartu dute. Zooideak zelulanitzak dira; beste animalia bakartien antzeko egitura dute. Zooideak ehunen bidez zuzenean konektatuta egon daitezke (adibidez, koralak, Catenulida, Siphonophorae, Pyrosoma edo Ectoprocta) edo exoeskeleto komun bat parteka dezakete (adibidez, Bryozoa edo Pterobranchia). Organismo koloniala, bere osotasunean, zoon deitzen da.
Zooideek polimorfismoa izan dezakete. Adibidez, gaur egungo briozooek funtzio desberdinetara egokitutako zooideak izan ditzakete, hala nola elikadura, koloniak substratuarekin duen ainguraketa eta enbrioien hazkuntza. Hala ere, briozoo fosilak, euren bizitzan zehar zooideek eratu zituzten koloniaren egiturengatik bakarrik ezagutzen dira.
Korrelazioak daude zooide batzuen tamainaren eta tenperaturaren artean. Fosilen kolonien barruan zooideen tamainaren aldaketak itsasoek iragan geologikoan duten tenperaturaren eta urtarokotasunaren adierazle gisa erabil daitezke.
Historikoki, zooide terminoa organismo bizi baten barruan mugimendu independentea duen zelula organiko edo gorputz antolatu bat izendatzeko ere erabili izan da, bereziki gameto mugikor bat espermatozoide gisa (algen kasuan, orain zoide deritzo), edo asexualki ekoiztutako animalia motako organismo independente bat, biki edo fisio gisa.

## Erreferentziak

* ↑ Thorp and Covich's freshwater invertebrates. Volume 4, Keys to palaearctic fauna. (Fourth edition. argitaraldia) 2019 ISBN 978-0-12-385025-6. PMC 1091028973. (Noiz kontsultatua: 2023-04-18).
* ↑ Fish, J. D.. (1989). A Student's Guide to the Seashore. Springer Netherlands ISBN 978-94-011-5888-6. PMC 851389596. (Noiz kontsultatua: 2023-04-18).
* ↑ Prothero, Donald R.. (2013). Bringing fossils to life : an introduction to paleobiology. (Third edition. argitaraldia) ISBN 0-231-53690-9. PMC 863683957. (Noiz kontsultatua: 2023-04-18).
* ↑ (Ingelesez) Amui-Vedel, Ann-Margret; Hayward, Peter J.; Porter, Joanne S.. (2007-12-21). «Zooid size and growth rate of the bryozoan Cryptosula pallasiana Moll in relation to temperature, in culture and in its natural environment» Journal of Experimental Marine Biology and Ecology 353 (1): 1–12. doi:10.1016/j.jembe.2007.02.020. ISSN 0022-0981. (Noiz kontsultatua: 2023-04-18).
* ↑ (Ingelesez) O'Dea, Aaron; Okamura, Beth. (2000-10-01). «Intracolony variation in zooid size in cheilostome bryozoans as a new technique for investigating palaeoseasonality» Palaeogeography, Palaeoclimatology, Palaeoecology 162 (3): 319–332. doi:10.1016/S0031-0182(00)00136-X. ISSN 0031-0182. (Noiz kontsultatua: 2023-04-18).
* ↑ (Ingelesez) Okamura, Beth; Bishop, John D. D.. (1988-08-01). «Zooid size in cheilostome bryozoans as an indicator of relative palaeotemperature» Palaeogeography, Palaeoclimatology, Palaeoecology 66 (3): 145–152. doi:10.1016/0031-0182(88)90197-6. ISSN 0031-0182. (Noiz kontsultatua: 2023-04-18).

## Kanpo estekak

* Datuak: Q220160
# Zoo (musika taldea)

Zoo Lapurdin sortutako rock eta rap taldea da.

## Ibilbidea

2015ean sortu zuten taldea Peio Irigoienek eta Eiherabide anaiek. Zoo diska kaleratu zuten 2016an eta ondoren Falta Taldeko Beñadin Lohiague gehitu zitzaien.

## Diskografia

* Zoo (2016, autoekoiztua)
* Broia (2016, autoekoiztua)

## Erreferentziak

* ↑ Zoo. (Noiz kontsultatua: 2018-10-14).
* ↑ Zoo. (Noiz kontsultatua: 2018-10-14).
* ↑ Broia. (Noiz kontsultatua: 2018-10-14).
* ↑ «Zoo hirukoteak “Broia” disko berria kaleratu du» Zkrax blog 2018-09-10 (Noiz kontsultatua: 2018-10-14).

## Kanpo estekak

* (Frantsesez)(Gaztelaniaz) Taldearen webgunea
* Datuak: Q61365503
# Zooamata

Zooamata proposaturiko animalia klado bat da, Ferae (Carnivora eta pangolinak) eta Perissodactyla (zaldi, errinozeroak eta antzekoak) eratua. Cetartiodactylarekin eta Chiropterarekin batera Ferungulata sortuko luke, Laurasiatheriaren parteetako bat. Izenak greziera eta latinezko hitzak elkartzen ditu, "animalia lagunak" adierazteko; izan ere, talde honetan daude katu, txakur eta zaldiak, guztiak gizakiak bezatuak eta etxe abere bilakatuak.
Beste proposamen batek, ordea, Perissodactyla eta Cetartiodactyla talde berean batzen ditu, Euungulata izenarekin. Bi proposamenek ebidentzia molekularrak erabiltzen dituzte, baina ez dira guztiz ziurrak. Hala ere Zooamata guztiak Laurasiatheriaren parte direla argi dago.

## Sailkapena

* Datuak: Q1152967
* Multimedia: Zooamata / Q1152967
# ZooBank

Zoobank, edo Official Register of Zoological Nomenclature, izen zientifikoen, argitalpen zientifikoen eta taxonomia zoologikoko espezimen tipoen datu-base elektronikoa da. Datu-base ofiziala da, 2012an abiarazia Nomenklatura Zoologikoaren Nazioarteko Kodearen (ICZN) zuzenketa baten ondoren. Bere sarbidea librea eta doakoa da ("Open access") webgunearen bidez. Kodearen 8A2 gomendioaren arabera, webgune horretan erregistratu behar dira espezie berrien eta egindako beste "ekintza nomenklatural" batzuen deskribapenak; lineako formularioen bidez egin daiteke hori.

## Historia

Hamarkada askotan, literatura zoologikoa indexatu egin zuen, modu ez ofizialean, The Zoological Récord, base bibliografikoan, 1864an sortua, eta izen eta argitalpenen ehuneko handi bat indexatzera iritsi zen (% 90 baino dezente gehiago), nahiz eta ez zen argitalpen horri jakinarazi behar, eta beste indize batzuek lehia ez egin.Prototipo gisa funtzionatu zuen hainbat urtez ICZNren zuzenketa batek ofizialki 2012an kaleratu zuen arte. Kodearen 8A gomendioak jarduerak Zoobanken erregistratzea adierazten du, baita The Zoological Réstria-ra kopia bidaltzea ere.

## Funtzionamendua

Erabiltzaile-kontu bat sortu behar da datuak webgunean sartu ahal izateko. 2012tik erregistra daitezke:
* Ekitaldi nomenklaturalak : animalien izen zientifikoen erabilera argitaratuak, hala nola taxonen deskribapenak, irakurketak eta bestelakoak.
* Argitalpenak : "Ekitaldi nomenklaturala" jasotzen duen argitalpenaren aipua.
* Egileak : bai ekitaldi nomenklaturala jasotzen duen argitalpenaren egileak, bai zoobankean edukia sartu zuen egilea.
* Espezimen tipoak : oraindik behin-behinekoa da.

## Erreferentziak

* ↑ International Commission on Zoological Nomenclature (2012) Amendment of Articles 8, 9, 10, 21 and 78 of the International Code of Zoological Nomenclature to expand and refine methods of publication. Zootaxa, 3450, 1–7.
* ↑ Recommendation 8A. Wide dissemination. Authors have a responsibility to ensure that new scientific names, nomenclatural acts, and information likely to affect nomenclature are made widely known. Authors can accomplish this by publishing in appropriate scientific journals or well-known monographic series, by entering new names and nomenclatural acts into the Official Register of Zoological Nomenclature (ZooBank), and by sending copies of their works to the Zoological Record. http://www.nhm.ac.uk/hosted-sites/iczn/code/?article=8&nfv=true
* ↑ Thorne, J. (2003). Zoological Record and registration of new names in zoology. Bulletin of Zoological Nomenclature, 60(1), 7-11. http://iczn.org/sites/iczn.org/files/ICZN%20article%20final.pd

## Kanpo estekak

* (Ingelesez):Zoobank
* (Ingelesez):ZooBank dokumentuak eta mailing zerrendak.
* Datuak: Q8074026
# Zoofarmakonosi

Zoofarmakonosia gizakiak ez diren animalia batzuen automedikazio-jokabidea da. Egoera jakin batzuetan molekula natural sendagarriak edo psikotropikoak bilatzeko, aurkitzeko eta hautatzeko gaitasuna da. Animalia batzuek landare, lurzoru edo intsektuak aukeratu eta jaten dituzte sendatzeko gaitasuna baldin badute, batez ere patogeno, toxinak edo beste animalia batzuen eragina murrizteko.
Zoofarmakonosiaren adibide bat txakurrek oka eragiteko belarra jaten dutenean gertatzen da. Hala ere, portaera anitzagoa da. Animaliek elikagaiak ez diren produktuak irensten edo aplikatzen dituzte, hala nola buztina, landare-ikatza eta landare eta ornogabe toxikoak, itxuraz parasito-infestazioak edo pozoitzeak prebenitzeko.
Animaliak benetan automedikatzen diren ala ez eztabaidagarria da oraindik ere, lehen probak zirkunstantzialak edo anekdotikoak baitira; hala ere, azterketa berrienek ikuspegi esperimentala hartu dute, hipotesietan oinarritua.
Animaliak automedikatzeko metodoak aldatu egiten dira, baina funtzioaren arabera sailkatu daitezke: profilaktikoak (prebentziozkoak, infekzioaren edo pozoitzearen aurretik) edo terapeutikoak (infekzioaren ondoren, patogenoari edo pozoitzeari aurre egiteko). Jokabide horrek egokitze-esanahi zabala duela uste da.

## Erreferentziak

* ↑ (Ingelesez) Kapadia, Minesh; Zhao, Hui; Ma, Donglai; Hatkar, Rupal; Marchese, Monica; Sakic, Boris. (2014 eka. 23). «Zoopharmacognosy in Diseased Laboratory Mice: Conflicting Evidence» PLOS ONE 9 (6): e100684. doi:10.1371/journal.pone.0100684. ISSN 1932-6203. PMID 24956477. PMC PMC4067353. (Noiz kontsultatua: 2023-04-18).
* ↑ Attardo, C.; Sartori, F.. (2003). «Pharmacologically active plant metabolites as survival strategy products» Bollettino Chimico Farmaceutico 142 (2): 54–65. ISSN 0006-6648. PMID 12705091. (Noiz kontsultatua: 2023-04-18).
* ↑ «Really Wild Remedies-Medicinal Plant Use by Animals - National Zoo| FONZ» web.archive.org 2004-06-30 (Noiz kontsultatua: 2023-04-18).
* ↑ (Ingelesez) Lozano, George A.. (1998-01-01). Møller, Anders Pape ed. «Parasitic Stress and Self-Medication in Wild Animals» Advances in the Study of Behavior (Academic Press) 27: 291–317. doi:10.1016/s0065-3454(08)60367-8. (Noiz kontsultatua: 2023-04-18).
* ↑ (Ingelesez) Raman, Rajasekar; Kandula, Sripathi. (2008-03-01). «Zoopharmacognosy» Resonance 13 (3): 245–253. doi:10.1007/s12045-008-0038-5. ISSN 0973-712X. (Noiz kontsultatua: 2023-04-18).

## Kanpo estekak

* Datuak: Q220315
* Multimedia: Zoopharmacognosy / Q220315
# Čelovce (Prešoveko barrutia)

Čelovce Eslovakiako udalerri bat da, Prešoveko barrutian kokatuta. 3,99 km²ko azalera du eta 332 biztanle 2017ko datuen arabera.

## Historia

Idatzizko lehen aipamena 1335. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q871346
* Multimedia: Čelovce / Q871346
# Čeláre

Čeláre Eslovakiako udalerri bat da, Veľký Krtíško barrutian kokatuta. 12,52 km²ko azalera du eta 455 biztanle 2017ko datuen arabera.

## Historia

Idatzizko lehen aipamena 1262. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q786056
* Multimedia: Čeláre / Q786056
# Čelkova Lehota

Čelkova Lehota Eslovakiako udalerri bat da, Považská Bystricako barrutian kokatuta. 3,71 km²ko azalera du eta 138 biztanle 2017ko datuen arabera.

## Historia

Idatzizko lehen aipamena 1471. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q871404
* Multimedia: Čelkova Lehota / Q871404
# Čelovce (Veľký Krtíško barrutia)

Čelovce Eslovakiako udalerri bat da, Veľký Krtíško barrutian kokatuta. 36,82 km²ko azalera du eta 440 biztanle 2017ko datuen arabera.

## Historia

Idatzizko lehen aipamena 1295. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q870371
* Multimedia: Čelovce, Veľký Krtíš District / Q870371
# Čeminac

Čeminac Kroaziako udalerri bat da, Osijek-Baranja eskualdean. Azken zentsuaren arabera 2.484 biztanle zituen.

## Kanpo estekak

* Datuak: Q537594
* Multimedia: Čeminac / Q537594
# Windsor (Berkshire)

Windsor, Ingalaterrako hego-ekialdean dagoen udalerri bat da, Berkshire konderrian.
2018an 32.608 biztanle zituen.

## Leku nabarmenak

* Windsorko gaztelua
* Datuak: Q464955
* Multimedia: Windsor, Berkshire / Q464955
# Windsor (Hego Carolina)

Windsor Ameriketako Estatu Batuetako inkorporatutako herri bat da. Aiken konderrian dago, Hego Carolina estatuan. 115 biztanle ditu, 1,704315 kilometro koadroko azaleran banatuta.

## Ikus, gainera

* Aiken konderrian

## Kanpo estekak

* Datuak: Q3240520
# Windsor (Ipar Carolina)

Windsor Ipar Carolinako herri bat da. Bertie konderrian kokatua dago. 2010ean 3.630 biztanle zituen, 7,34 kilometro koadrotan banatuta.

## Ikus, gainera

* Bertie konderria

## Kanpo estekak

* Datuak: Q2027103
* Multimedia: Windsor, North Carolina / Q2027103
# Windsor (Colorado)

Windsor Coloradoko herri bat da. Weld konderrian kokatua dago. 2010ean 18.644 biztanle zituen, 63,2776 kilometro koadrotan banatuta.

## Ikus, gainera

* Weld konderria

## Kanpo estekak

* Datuak: Q1012003
* Multimedia: Windsor, Colorado / Q1012003
# Windsor (Connecticut)

Windsor Connecticuteko herri bat da. Hartford konderrian kokatua dago. 2010ean 29.044 biztanle zituen, 76,74 kilometro koadrotan banatuta.

## Ikus, gainera

* Hartford konderria

## Kanpo estekak

* Datuak: Q1787206
* Multimedia: Windsor, Connecticut / Q1787206